\NormalFont\ShortTitle{Oihaih Laa}

{\MT OIHAIH LAA

\par }{\IP {\IT{Hae cabu tarik kami loe Jeremiah kalang mue, tiah tanghaih tawnh o. B.C 586 naah Babylon misatuh kaminawk mah Jerusalem to paro o pongah, Jeremiah loe palungset moe, Jerusalem to qah haih. Toe anih mah Jerusalem amrohaih loe kaminawk mah sak o ih zaehaih baktih toengah Sithaw mah danpaek ih ni, tiah thuih. Jeremiah mah angmah kaminawk hoi kamro Jerusalem vangpui nuiah tahmenhaih tawnh hanah Sithaw khaeah lawkthuih. Hae cabu loe palungsethaih hoi palungboenghaih laa ah oh, toe Sithaw oep kaminawk loe zitthok raihaih tongh o langlacadoeh, a thuih ih lok baktih toengah nihcae to Angraeng mah pathlong let tih, tiah hae cabu mah tang caanawk hanah lok thuih.}}



\par }\ChapOne{1}{\SH Jerusalem amrohaih
\par }
{\PP \VerseOne{1}Kami hoiah koi vangpui, kawbangmaw angqaikrang ah na oh sut! Praenawk boih salakah lensawkhaih hoi kaom, kawbangmaw lamhmai baktiah na oh ving! Praenawk ih siangpahrang canu loe kawbangmaw tamut paek kami ah oh ving loe!


\par }{\PP \VS{2}Anih loe khoving ah palungnat hoi qah moe, tangbaeng nuiah mikkhraetui long; a tlangainawk thungah anih pathloepkung mi doeh om o ai; ampuinawk boih a nuiah oep om o ai, anih ih misa ah angcoeng o boih boeh.


\par }{\PP \VS{3}Judah loe patanghaih hoi karai toksakhaih pongah, misong ah angcoeng boeh; Sithaw panoek ai prae thungah a oh moe, monghaih to hnu ai boeh; anih patom kaminawk mah anih to ahmuen tamcaek ah kae o.


\par }{\PP \VS{4}Mi doeh poihkung ah angzo o ai pongah, Zion loe palungset; anih ih khongkhanawk boih loe angqaikrang boeh; nihcae ih qaimanawk doeh angpho o boeh; tangla cuemnawk loe palungnat o moe, palungboenghaih hoiah khosak o.


\par }{\PP \VS{5}A sakpazaehaih pop hmoek baktih toengah Angraeng mah danpaek pongah, a hnukma ih kaminawk to ukkung ah oh o lat moe, a misanawk doeh khosak hoih o boeh; a caanawk loe a misanawk hma ah misong ah laemh o boeh.


\par }{\PP \VS{6}Zion canu loe lensawkhaih hoi kranghoihaih mah caehtaak ving boeh; anih ih siangpahrang capanawk loe caak hanah qam kahing hnu ai tasuk baktiah ni oh o boeh; patom kaminawk hma ah angpho qawt ah a cawnh o.


\par }{\PP \VS{7}Jerusalem loe kamtang tonghaih niah, canghnii ah a tawnh ih khosak hoihaih to a poek; angmah ih kaminawk misa ban thungah krak o naah, abomkung tawn ai; a misanawk mah dan o moe, amrohaih to pahnui o thuih.


\par }{\PP \VS{8}Jerusalem loe paroeai zae boeh pongah, panuet thoh boeh; bangkrai ah ohhaih to a hnuk o naah, anih khingza vaih kaminawk mah doeh anih to patoek o boeh; ue, anih loe angpho moe, hnukbang amlaem ving boeh.


\par }{\PP \VS{9}Panuet kaom hmuen loe anih ih canghnak nuiah akap; anih loe hmabang kaom han koi boenghaih to poek ai; to pongah pathloepkung om ai, dawnrai han oh, anih loe amtim maat boeh; Aw Angraeng, patang ka khanghaih hae khenah, misanawk loe amoek o boeh.


\par }{\PP \VS{10}Anih ih hmuenmaenawk loe misanawk mah lomh pae o boeh; nang ih kaminawk angpophaih ahmuen ah akun o sak hmah, tiah lok na paek ih Sithaw panoek ai kaminawk loe hmuenciim thungah akun o boeh, tiah Jerusalem mah hnuk boeh.


\par }{\PP \VS{11}Anih ih kaminawk loe angpho o boih moe, takaw to pakrong o; a hing o thai hanah a tawnh o ih hmuennawk to buh hoiah alaih o; Aw Angraeng, khenah, kai loe hnaphnae ih kami ah ka oh boeh.


\par }{\PP \VS{12}Nangcae, a taengah caeh kaminawk, nangcae hanah loe tiah doeh om ai maw? Khen oh loe, poek oh, Angraeng palungphuihaih niah, ka nuiah phaksak ih patangkhanghaih baktiah patangkhang kami oh maw?


\par }{\PP \VS{13}Ranui bang hoiah ka huh thungah hmai to ang patoeh moe, ka huhnawk to ang hmawnsak boeh; ka khok aman hanah thang ang patung pae moe, hnukbang ah amlaemsak ving boeh; kai palung ang boengsak moe, athun qui tha ang zoksak sut boeh.


\par }{\PP \VS{14}Ka sakpazaehaih hmuen phawhhaih hnam to ka ban hoi tahnong ah ang oisak moe, ang pathlet caeng; Angraeng mah tha ang zoksak moe, nihcae ban ah ang paek, kai loe nihcae ban thung hoi kang thawk thai ai boeh.


\par }{\PP \VS{15}Angraeng mah kaimah ih thacak kaminawk to kaimah salakah, khok hoiah cawh moe, kai ih thendoengnawk to tuk hanah, paroeai kaminawk to kawk; misurthaih pasawh baktiah Angraeng mah tangla cuem Judah canu to khok hoiah cawh.


\par }{\PP \VS{16}To pongah ka qah; ka mik hoiah mikkhraetui to long boeh; ka hing thai hanah pathloepkung ka taeng ah mi doeh om ai; misa mah ang pazawk boeh pongah, ka caanawk loe anghmat o boih boeh.


\par }{\PP \VS{17}Zion mah a ban to payangh, toe pathloepkung mi doeh om ai; a taengah kaom kaminawk misa ah angcoengsak hanah, Angraeng mah Jakob nuiah lok takroek boeh; Jerusalem loe to kaminawk salakah ciimcai ai nongpata baktiah oh boeh.


\par }{\PP \VS{18}Angraeng loe toeng, a paek ih lok to ka aek; kaminawk boih tahngai oh, ka patanghaih hae khen oh; ka thendoengnawk hoi tanglanawk loe misong ah laemh o boih boeh.


\par }{\PP \VS{19}Kaimah ih tlangainawk to ka kawk, toe nihcae mah ang ling o; kai ih qaimanawk hoi kacoehtanawk loe a hing o thai hanah buh pakrong o nakung ah, vangpui thungah hinghaih boeng o boih boeh.


\par }{\PP \VS{20}Aw Angraeng, khenah, palung ka boeng boeh; ka hinghaih patangkhang sut boeh; palung doeh patangkhang sut boeh; na lok to ka aek moeng boeh; tasa bang ah sumsen hoiah nganbawh kana ka hak, athung bang ah loe kadueh baktiah ka oh.


\par }{\PP \VS{21}Kang phohaih to kaminawk mah thaih o; kai pathloepkung mi doeh om ai; patang ka khanghaih loe ka misanawk boih mah thaih o; na sak ih hmuen nuiah anghoe o; na khaeh ih ani na phaksak naah loe, nihcae doeh kai baktiah om o tih.


\par }{\PP \VS{22}Nihcae sethaih boih loe na hma ah amtueng nasoe; ka sakpazaehaihnawk boih pongah ka nuiah na sak ih baktih toengah, nihcae nuiah doeh sah toeng ah; kang phohaih paroeai pop boeh pongah, poekhaih palungthin doeh ka zai sut boeh.




\par }\Chap{2}{\SH Angraeng lokcaekhaih
\par }
{\PP \VerseOne{1}Angraeng mah palungphuihaih hoiah Zion canu to ayaw hmoek boeh; Israel kranghoihaih loe van hoi long ah vah tathuk boeh; palung a phuihaih niah a khok koenghaih doeh panoek ai boeh.


\par }{\PP \VS{2}Jakob ohhaih ahmuennawk boih loe, Angraeng mah tahmenhaih tawn ai ah paaeh boih boeh; palungphuihaih hoiah Judah canu abuephaih to long ah vah pae phaeng boeh; prae hoi ukkung angraengnawk to panuet thok ah a sak boeh.


\par }{\PP \VS{3}Palungphuihaih nung parai pongah Israel ih takii to takroek pae boih boeh; misa hma ah a thacakhaih bantang ban to azuh pae ving boeh; a taeng boih ka kangh hmai palai baktiah, Jakob imthung to kangh boih boeh.


\par }{\PP \VS{4}Misa baktiah angdoet moe, bantang ban hoiah kalii to anueng; palung koi kaom kaminawk to a hum boih; Zion canu ih kahni im nuiah palungphuihaih to hmai baktiah a kraih thuih.


\par }{\PP \VS{5}Angraeng loe misa baktiah oh moe, Israel to paaeh boih boeh; siangpahrang ohhaih ahmuennawk doeh paaeh boih boeh; anih ih sipaenawk doeh a phraek pae boih moe, Judah canu palungsethaih hoi qahhaih to thap pae aep boeh.


\par }{\PP \VS{6}Kahni im to takha thung ih buk baktiah a phraek pae moe, anih amkhuenghaih ahmuennawk doeh phraek pae boih; Zion ah sak ih poihnawk hoi Sabbathnawk to Angraeng mah pahnetsak boeh; palungphui parai pongah, siangpahrang hoi qaima doeh patoek pae boeh.


\par }{\PP \VS{7}Angraeng mah anih ih hmaicam to vah pae moe, anih ih hmuenciim doeh panuet pae boeh; siangpahrang im tapangnawk to misa ban thungah paek pae ving boeh; poihsakhaih niah kaom atuen baktiah, Angraeng imthung ah hang o buk boeh.


\par }{\PP \VS{8}Zion canu ih sipae to phraek pae hanah Angraeng mah khokhan boeh; anih mah tahhaih qui to payuengh moe, phraek han thuih boeh, anih loe ban azuk ving mak ai; abuephaih ahmuen hoi sipaenawk loe palungboeng o moe, nawnto qah o.


\par }{\PP \VS{9}Anih ih khongkhanawk loe long ah krak rup boeh; thok takraenghaih thingnawk doeh adaem moe, a khaeh boih boeh; angmah ih siangpahrang hoi angraeng capanawk loe Gentel kaminawk salakah oh o; ukhaih daan to om ai boeh; nihcae ih tahmaanawk doeh Angraeng khae hoi hnuksak ih hmuen to tawn o ai boeh.


\par }{\PP \VS{10}Zion canu kacoehnawk loe long ah anghnut o moe, angam o sut boeh; angmacae lu nuiah maiphu to ang phuih o moe, buri kazii to angzaeng o; Jerusalem ih tangla cuemnawk doeh long ah akuep hoiah oh o.


\par }{\PP \VS{11}Kai kaminawk ih canu to duek pongah mikkhraetui long moe, mik amtueng ai boeh; poek angpho sut boeh moe, kai ih pathin doeh long ah ka kraih awk boeh; nawkdinawk hoi tahnu nae nawktanawk doeh thazok o moe, vangpui loklamnawk ah angsong o sut boeh.


\par }{\PP \VS{12}Nihcae mah amnonawk khaeah, Naa ah maw takaw hoi misurtui to oh? tiah naa o; ahmaa kacaa baktiah thazok o moe, vangpui loklamnawk ah angsong o sut naah, amno saoek nuiah nawkta hinghaih qui to apet.


\par }{\PP \VS{13}Aw Jerusalem canu, timaw kang hnuksak han? Tih hoiah maw kang patah han? Nang pathloephaih tih hoiah maw kang patah han? Aw tangla cuem Zion canu, nam rohaih loe tuipui baktiah kawk; mi mah maw na hoisak thai tih?


\par }{\PP \VS{14}Nang ih tahmaanawk loe tidoeh avang o ai, amthuhaih ih hmuen ni ang hnuk pae o; misong ohhaih na loih o hanah, na sak pazae o ih hmuen to nihcae mah hnu o ai; amsoem ai hnuksakhaih hoi loklam amkhraenghaih ni ang hnuk pae o.


\par }{\PP \VS{15}Na taengah caeh kaminawk boih mah nang han ban ang tabaeng o thuih; Jerusalem canu to pahnuih o thuih moe, lu ang haek o thuih; hae maw krang hoih koek long pum anghoehaih vangpui? tiah a thuih o.


\par }{\PP \VS{16}Na misanawk boih mah nang han pakha ang angh o thuih; ang pahnuih o thuih moe, haa ang kaek o thuih; anih loe ka paaeh o boih boeh; hae ni ka zing o roe; ka khet o moe, ka hnuk o boeh, tiah a thuih o.


\par }{\PP \VS{17}Angraeng loe sak han thuih ih lok baktih toengah sak moe, canghnii ah a thuih ih lok to koepsak boeh; tahmenhaih tawn ai ah paro boeh; na nuiah misa to anghoesak moe, na misanawk to takii tacawtsak tahang boeh.


\par }{\PP \VS{18}Nihcae loe Angraeng khaeah palung thung hoi hang o; Aw Zion canu ih tapang, aqum athun tava baktiah na mikkhraetui to long nasoe; anghak hmah, na mik doeh anghaksak hmah.


\par }{\PP \VS{19}Qum ah angthawk ah loe hang ah; Angraeng hma ah na palungthin tui baktiah krai ah; lamkrung kruekah thazok na caanawk to hing o thai hanah, angmah khaeah na ban to payangh ah.


\par }{\PP \VS{20}Aw Angraeng, khenah, mi khaeah maw hae tiah na sak, tito poek ah. Nongpata mah a caanawk to caa tih maw? Qaima hoi tahmaa doeh Angraeng hmuenciim ah hum o tih maw?


\par }{\PP \VS{21}Nawkta hoi mitongnawk loe loklam ah angsong o sut boeh; kacuem kaimah ih tangla hoi thendoengnawk doeh sumsen hoiah amtimh o boeh; palung na phuihaih niah nihcae to na hum; tahmenhaih tawn ai ah na hum.


\par }{\PP \VS{22}Poihsakhaih niah kaminawk kawk baktih toengah, zit kaom kaminawk mah kai to ang ven o khoep boeh; Angraeng palungphuihaih niah mi doeh loih mak ai, mi doeh anghmat mak ai; ka pacah ih kaminawk doeh ka misa mah paro boih boeh.




\par }\Chap{3}{\SH Qahhaih hoi oephaih
\par }
{\PP \VerseOne{1}Kai loe anih palungphuihaih quiboeng hoiah patang ka khang boeh.


\par }{\PP \VS{2}Anih mah khodai ai, khoving thungah ang hoih.


\par }{\PP \VS{3}Anih mah ang thuitaek; athun qui vaihi hoi vaihi a ban hoiah ang thuitaek.


\par }{\PP \VS{4}Anih mah ka ngan hoi ahin ang hmawnsak; ka huhnawk doeh angkhaehsak.


\par }{\PP \VS{5}Kai tuk hanah misatuh kaminawk to pakhueng moe, kakhaa hoi karai hmuen hoiah ang takui khoep.


\par }{\PP \VS{6}Canghnii ah kadueh kami baktiah, khoving thungah ang suek.


\par }{\PP \VS{7}Sipae hoi ang takui khoep pongah, ka loih thai ai; kazit sumqui hoiah ang pathlet.


\par }{\PP \VS{8}Ka hangh moe, lawk ka thuih naah doeh, lawk ka thuihaih to ang pakaa pae ving.


\par }{\PP \VS{9}Ka caehhaih loklam to thlung hoiah ang pakaa pae khoep moe, kang koih loklam to ang pazuisak.


\par }{\PP \VS{10}Anih loe kai hanah, moi angang taqom baktih, amtueng ai ahmuen ah kaom kaipui baktiah oh.


\par }{\PP \VS{11}Anih mah kai loklam amkhraengsak moe, ang taprawt pet pacoengah, kai hae amrosak.


\par }{\PP \VS{12}Anih mah kalii anueng moe, kai to palaa kahhaih ahmuen ah ang suek.


\par }{\PP \VS{13}Kalii tabu thung ih anih ih palaanawk mah ka kaeng ah cop.


\par }{\PP \VS{14}Kai loe kaimah ih kaminawk mah pahnui thuih han ih ni ka oh sut boeh; ni thokkruek laasak thuih hanah ka oh.


\par }{\PP \VS{15}Anih mah kakhaa tui hoiah ang bawh moe, kakhaa ahmuet hoiah ang paquisak.


\par }{\PP \VS{16}Anih mah thlung hoiah ka ha angkhaehsak moe, maiphu hoiah ang phumh.


\par }{\PP \VS{17}Monghaih hoi kangthla ah ka hinghaih pakhra na suek ving boeh pongah, khosak hoihaih to ka pahnet boeh.


\par }{\PP \VS{18}To pongah Angraeng khae ih thacakhaih hoi oephaih to om ai boeh, tiah ka thuih.


\par }{\PP \VS{19}Patangkhanghaih hoi raihaih, kakhaa tui hoi kakhaa ahmuet doeh ka pahnet ai vop.


\par }{\PP \VS{20}To baktih hmuennawk to ka hinghaih pakhra mah panoek poe moe, ka thung ah angam sut boeh.


\par }{\PP \VS{21}Palung thungah ka poek poe pongah oephaih ka tawnh.


\par }{\PP \VS{22}Angraeng amlunghaih loe boeng thai ai, anih mah palungnathaih tawn ai nahaeloe, aicae loe amro tih boeh.


\par }{\PP \VS{23}Akhawnbang kruek tahmenhaih kangtha a hnuk o; na oep thohhaih loe paroeai len.


\par }{\PP \VS{24}Angraeng loe kai ih taham ah oh, tiah ka hinghaih pakhra mah thuih pongah, anih to ka zing han.


\par }{\PP \VS{25}Angraeng hoihhaih loe anih oephaih tawn kami, hinghaih pakhra hoi anih pakrong kaminawk khaeah oh.


\par }{\PP \VS{26}Kami loe Angraeng pahlonghaih to oep moe, zing han hoih.


\par }{\PP \VS{27}Kami loe thendoeng nathuem ah tok karai sak han hoih.


\par }{\PP \VS{28}Anih nuiah hmuen to amtik boeh pongah, angmabueng anghnut moe, anghngai duem han oh.


\par }{\PP \VS{29}Oephaih om tih hmang tiah poek nahaeloe, a mikhmai to maiphu pongah akuep nasoe.


\par }{\PP \VS{30}Anih tabaeng kami khaeah tangbaeng patueng pae nasoe loe, ahmin sethaih hoiah koi nasoe.


\par }{\PP \VS{31}Sithaw mah aicae dungzan khoek to vaa mak ai;


\par }{\PP \VS{32}anih mah palungsethaih phaksak, toe paroeai pop anih palungnathaih hoi amlunghaih to amtuengsak let tih.


\par }{\PP \VS{33}Anih loe kaminawk nuiah palungsethaih hoi amtanghaih phaksak han koeh ai.


\par }{\PP \VS{34}Long ah thongkrah kaminawk boih khok hoiah cawh moe,


\par }{\PP \VS{35}sang koek Sithaw hmaa ah kami mah toenghaih baktiah hnuk han koi hmuen lak pae ving pacoengah,


\par }{\PP \VS{36}kami mah hnuk han koi hmuen sungsak ving hanah Angraeng mah koeh ai.


\par }{\PP \VS{37}Angraeng lokpaekhaih om ai ah, mi mah maw a thuih ih lok baktiah angcoengsak thaih?


\par }{\PP \VS{38}Sang koek Sithaw ih pakha thung hoiah na ai maw kahoih hoi kasae hmuen to angzo hmaek?


\par }{\PP \VS{39}Kami mah a zaehaih pongah danpaek naah, tipongah kahing kami loe laisaep khing loe?


\par }{\PP \VS{40}To tiah oh pongah loe a caeh o haih loklam hae pakrong tanoek si loe, Angraeng khaeah amlaem o let si.


\par }{\PP \VS{41}Vannawk ranui ah kaom Sithaw khaeah, ban a payangh o moe, lawk a thuih o naah, poekhaih palungthin doeh anih khaeah paek o si.


\par }{\PP \VS{42}Ka zae o moe, na lok kang aek o moeng boeh; kaicae zaehaih to nang tahmen ai vop.


\par }{\PP \VS{43}Palung na phuihaih hoiah nang kraeng khoep moe, nang pacaekthlaek boeh; tahmenhaih tawn ai ah, nang hum boeh.


\par }{\PP \VS{44}Lawk ka thuih o haih nang khaeah phak han ai ah, nangmah hoi nangmah tamai hoi nang yaw khoep boeh.


\par }{\PP \VS{45}Kaminawk salakah anghnoeng baktih, panuet thok hmuen baktiah nang ohsak boeh.


\par }{\PP \VS{46}Kaicae ih misa boih mah, pakha ang angh o thuih.


\par }{\PP \VS{47}Kaicae nui ah zithaih, amtimhaih, amrohaih hoi anghmat angtaahaih to phak boeh.


\par }{\PP \VS{48}Kai kami ih canunawk amro o boeh pongah, ka mik hoiah vapui tui to long.


\par }{\PP \VS{49}Ka mikkhraetui loe kang ai ah long tih, anghak mak ai,


\par }{\PP \VS{50}Angraeng mah hnu ai karoek to van hoiah dan tathuk.


\par }{\PP \VS{51}Ka vangpui thung ih canunawk boih pongah, ka mik mah palung ang setsak.


\par }{\PP \VS{52}Takung om ai ah ka misanawk mah tavaa baktiah ang mee o.


\par }{\PP \VS{53}Tangqom thungah ka hinghaih ang boeng o sak moe, ka nuiah thlung ang vah o thuih.


\par }{\PP \VS{54}Tui mah ka lu uem naah, ka duek boeh, tiah ka poek.


\par }{\PP \VS{55}Aw Angraeng, tangqom thung hoiah na hmin to kang kawk.


\par }{\PP \VS{56}Ka lok nang thaih pae; ka hamhaih hoi abomhaih kang hnik naah, na naa tamuep ving hmah.


\par }{\PP \VS{57}Nang kang kawk naah, kai nang hnai thuih moe, zii hmah, tiah nang naa.


\par }{\PP \VS{58}Aw Angraeng, ka hing thai hanah tok na sak moe, ka hinghaih pakhra to nang pahlong boeh.


\par }{\PP \VS{59}Aw Angraeng, ka sakpazaehaih na hnuk boeh; toenghaih hoiah kai lok na caek ah.


\par }{\PP \VS{60}Nihcae mah misa ah ang suekhaih hoi a poek o ih hmuen to na hnuk boih boeh.


\par }{\PP \VS{61}Aw Angraeng, nihcae kasaethuihaih hoi poekhaihnawk to na thaih boeh.


\par }{\PP \VS{62}Athun qui kai patoem kaminawk hoi kai misa angthawk thuih kaminawk mah thuih ih lok to na thaih boeh.


\par }{\PP \VS{63}Nihcae anghnuthaih hoi angthawkhaih to khenah; kai loe nihcae laasak thuih han ih ni ka oh sut boeh.


\par }{\PP \VS{64}Aw Angraeng, angmacae ban mah sak ih hmuen baktih toengah, nihcae khaeah pathok pae let ah.


\par }{\PP \VS{65}Nihcae han qahhaih palungthin to paek ah loe, nihcae to tangoeng thuih ah.


\par }{\PP \VS{66}Palungphuihaih hoiah nihcae to pacaekthlaek hanah, maeto doeh anghmat ai ah Angraeng ih van tlim ah kaom hmuennawk to amrosak boih ah.




\par }\Chap{4}{\SH Zion danpaekhaih
\par }
{\PP \VerseOne{1}Kawbangmaw sui amphahaih to duek ving moe, kaciim suitui loe amkhraih ving! Hmuenciim ih thlungnawk loe lamkrung kruekah anghaeh o phang boeh.


\par }{\PP \VS{2}Kaciim suitui hoi patah o ih, atho kana Zion capanawk loe kawbangmaw laom sahkung mah sak ih amlai long baktiah oh o sut halat!


\par }{\PP \VS{3}Tasuinawk mataeng doeh a caanawk tahnu panaek o moe, pacah o bae; kai kaminawk ih canu loe hmawhsaeng praezaek ih tahnongsawk tavaa baktiah hmawhsaeng o.


\par }{\PP \VS{4}Tahnu anghaeh loiah nawktanawk ih palai loe pakha ranui ah akap caeng boeh; nawktanawk mah takaw hnik o naah, mi mah doeh paek o ai.


\par }{\PP \VS{5}Buh aan kahoih caa kaminawk loe abuephaih tawn o ai; kamling kahni nuiah qoeng tahang kaminawk doeh, vaihi loe maiphu thungah ni angsong o boeh.


\par }{\PP \VS{6}\XREF{}{{\XO 4.6 }{\XT{Genesis 19.24.}}}Zaehaih pongah kai ih kaminawk thuitaekhaih loe Sodom zae thuitaekhaih pongah doeh nat kue, mi mah doeh abomh ai ah, nawnetta thungah amro boih boeh.


\par }{\PP \VS{7}Anih ih Nazaret kaminawk loe dantui pongah ciim o kue moe, tahnutui pongah doeh anglung o kue; a taksa loe thlung kamling pongah thim kue moe, krang doeh sapphire thlung pongah hoih o kue.


\par }{\PP \VS{8}Vaihi nihcae krang amtuenghaih loe khoving pongah amnum o kue moe, loklam ah a caeh o naah doeh angmaat thai ai boeh; nihcae ih nganhin loe ahuh hoi angbet kang moe, cunghet baktiah, zaek o kaeng boeh.


\par }{\PP \VS{9}Sumsen hoi dueh kaminawk loe khokhahaih hoi dueh kaminawk pongah hoih o kue; khokha hoi dueh kami loe lawk ih thingthai qumpo to caa ai pongah, zaek o kaeng.


\par }{\PP \VS{10}\XREF{}{{\XO 4.10 }{\XT{Deu 28.57; Ezek 5.10.}}}Vangpui thung ih nongpatanawk loe tahmen thoh parai; angmacae ih caanawk to thongh moe, a caak o; kai kaminawk ih canu amrohaih niah loe angmacae ih caa mataeng doeh buh ah a caak o.


\par }{\PP \VS{11}Angraeng mah palung a phuihaih to koepsak boeh; kanung parai palungphuihaih to a kraih thuih; Zion to hmai hoiah a thlaek pongah, thlung hoi raemh ih hmuennawk to kangh boih boeh.


\par }{\PP \VS{12}Misa hoi misatuh kaminawk loe Jerusalem khongkha thungah akun o boeh, tiah long siangpahrangnawk hoi long kaminawk mah tang o ai.


\par }{\PP \VS{13}Tahmaanawk zaehaih, qaimanawk sakpazaehaih pongah, vangpui thungah katoeng kaminawk ih athii to palong o.


\par }{\PP \VS{14}Nihcae loe vaihi mikmaeng baktiah loklam ah amhet o; kami ih athii angnok o pongah, mi mah doeh nihcae ih khukbuen to sui mak ai.


\par }{\PP \VS{15}Toe nihcae mah, Kalah bangah caeh oh, ciimcai ai kaminawk, caeh oh, caeh oh, sui o hmah, tiah ang hang o thuih lat; toe nihcae loe ahmuen kangthla ah cawnh o moe, ahmuen kruekah amhet o naah loe, Sithaw panoek ai kaminawk mah nihcae khaeah, Nangcae loe haeah na om o thai mak ai, tiah a naa o.


\par }{\PP \VS{16}Angraeng palungphuihaih mah vah phaeng boeh pongah, nihcae to dawncang ai boeh; kaminawk mah qaimanawk to khingza o ai boeh; kacoehtanawk doeh azathaih paek o ai boeh.


\par }{\PP \VS{17}Bomkung to ka pakrong o e, ka hnu o ai; kaicae pahlong thai ai acaeng kaminawk to ka zing o lat.


\par }{\PP \VS{18}Ka misanawk mah kaicae ih khokkong to parui, to pongah loklam ah ka caeh o thai ai; kaicae boenghaih loe zoi boeh; kaicae ih aninawk loe akoep boeh; kaicae boenghaih to phak boeh.


\par }{\PP \VS{19}Kaicae patom kaminawk loe van ih tahmunawk pongah doeh rang o kue; nihcae mah mae nui khoek to ang patom o, praezaek ah doeh ang maah o.


\par }{\PP \VS{20}Kaicae anghahhaih takhi ah kaom Angraeng mah situi nok ih zaehoikung mah, Sithaw panoek ai kaminawk salakah kamongah na omsak tih, tiah ka poek o, toe anih to misanawk ih qumqaihaih thungah naeh o ving boeh.


\par }{\PP \VS{21}Uz prae ah kaom, Aw Edom canu, anghoe oh loe, oep oh; boengloeng loe nangcae khaeah doeh pha tih; to naah loe na paquih o ueloe, bangkrai ah na om o tih.


\par }{\PP \VS{22}Aw Zion canu, na zaehaih pongah thuitaekhaih loe boeng boeh; anih mah misong ah na hoi let mak ai boeh; Aw Edom canu, anih loe na zaehaih thuitaek hanah angzo tih, to naah na zaehaih to amtuengsak tih.




\par }\Chap{5}{\SH Tahmen lawkthuihaih
\par }
{\PP \VerseOne{1}Aw Angraeng, kaicae nuiah kapha hmuen to poek ah; ka tongh o ih kasae thuihaih hae khen ah loe, poek ah.


\par }{\PP \VS{2}Kaicae ih qawk loe minawk ban ah phak boih boeh, kaicae ih imnawk doeh prae kalah kaminawk ban ah phak boih boeh.


\par }{\PP \VS{3}Kaicae loe naqah hoi ampa tawn ai kami ah ni ka oh o boeh, kam nonawk doeh lamhmai ah oh o boeh.


\par }{\PP \VS{4}Naek hanah tui to ka qan o moe, tik hanah thing to ka qan o boeh.


\par }{\PP \VS{5}Kaicae loe anghak ai ah tok ka sak o, hmuen phawh loiah kaicae ih tahnong loe kong thai ai boeh.


\par }{\PP \VS{6}Caaknaek khawt buh ka hak o thai hanah, Izip hoi Assyria kaminawk khaeah kang paek o.


\par }{\PP \VS{7}Kaicae ampanawk loe zae o moe, om o ai boeh; nihcae zaehaih to ka zok o boeh.


\par }{\PP \VS{8}Misongnawk mah kaicae to uk boeh, nihcae ban thung hoi loisak kami to om ai.


\par }{\PP \VS{9}Zit kaom praezaek ih sumsen pongah, kaicae loe duekhaih hoi hinghaih salakah takaw to ka pakrong o.


\par }{\PP \VS{10}Zok amthlam loiah kaicae ih nganhin doeh omthuh baktiah amnum boeh.


\par }{\PP \VS{11}Nihcae mah Zion ih nongpatanawk hoi Judah ih tanglanawk to zae o haih.


\par }{\PP \VS{12}Angraengnawk to angmacae ban hoiah bangh o moe, kacoehtanawk to azat thok ah a sak o.


\par }{\PP \VS{13}Cang kaeh hanah thendoengnawk to naeh o, nawktanawk to thing aput o sak.


\par }{\PP \VS{14}To khongkha thungah kacoehtanawk akun o sak ai, thendoengnawk doeh katoeng kruek o ai boeh.


\par }{\PP \VS{15}Palung anghoehaih azaem ving boeh pongah, hnawhaih doeh palungsethaih ah angcoeng lat boeh.


\par }{\PP \VS{16}Kaicae lu ih angraeng lumuek loe krak ving boeh; ka zae o boeh pongah khosak ka bing o boeh!


\par }{\PP \VS{17}To pongah kaicae ih palungthin loe zai sut boeh; hae hmuennawk pongah kaicae ih mik amtueng ai boeh.


\par }{\PP \VS{18}Kami angqai krangah kaom, Zion mae loe tasuinawk mah paqaih o haih boeh.


\par }{\PP \VS{19}Aw Angraeng, nang loe dungzan ah na cak poe; na angraeng tangkhang loe adung boih khoek to cak poe.


\par }{\PP \VS{20}Tipongah kaicae nang pahnet poe moe, atue kasawk ah nang pahnawt ving loe?


\par }{\PP \VS{21}Aw Angraeng, kaicae hae nangmah khaeah amlaemsak ah; to tih nahaeloe kam laem o let tih; kaicae ih atuenawk loe canghnii ih atue baktiah omsak let ah.


\par }{\PP \VS{22}Toe kaicae hae nang pahnawt zuep ai moe, palung nang phui thuih hmoek ai nahaeloe, na pathawk let rae ah.


\par }